חג החנוכה מביא איתו אור גדול עם 8 סדרות ועונות חדשות ב-HOT VOD. תוכלו לצפות בעונות חדשות של וונטוורת' ובראקו, סדרות חדשות ומדוברות כמו אלמנות שחורות והשגרירות, החג הזה יהיה שמח במיוחד!
אלמנות שחורות היא דרמת פשע סקנדינבית מבית היוצר של מיקו פולה ("Aranyélet") ורופי לכטינן, המבוססת על סדרה פינית באותו שם. הסדרה מספרת את סיפורן של החברות הכי טובות: רבקה (ססיליה פורס), ג'והאנה (סינובה מקודי לונד, "זכאי") וקירה (ביאטה בילה, "הריגה") יוצאות לחופשה בנורבגיה עם שלושת בעליהן, שמנהלים יחד חברה מפוקפקת בשבדיה. בזמן שסירה ובה שלושת הגברים מתפוצצת בלב ים, שלוש האלמנות הצעירות משיקות כוסות שמפניה לחיים ומברכות זו את זו על ההתנקשות המוצלחת: סוף סוף הן חופשיות מהנישואין האומללים שלהן.
אלא שלחופש יש מחיר: חקירה משותפת של משטרת שבדיה ונורבגיה הולכת וסוגרת על החברות הטובות; רבקה, שנותרה עם בתה הקטנה, משתלטת על החברה הקורסת של בעלה המנוח ומתאהבת בגבר שעובד מעבר לרחוב; ג'והאנה, רואת חשבון קשוחה שהצליחה להימלט מבעלה המתעלל, נאלצת להתמודד עם בנו שחוזר לדרוש את חלקו בירושה; וקירה מגלה את אלכס החנון בביתה, לאחר שירש חצי ממנו. האם החברות שלהן תעמוד במבחן מול הסוד הנורא, כשעל הכף מונחים מיליונים?
השגרירות, היא דרמה ספרדית שנוצרה על ידי רמון קמפוס וג'מה ר. ניירה (יוצרי "Gran Hotel", "Velvet") שמספרת את סיפורו של לואיס סלינס (אבל פולק, "ויקי כריסטינה ברצלונה"), השגריר הספרדי החדש בתאילנד שמגיע לשגרירות יחד עם אשתו קלאודיה (בלן רואדה, "הקומה ה-7"), ובתם אסתר (אורסולה קורברו). חייהם עומדים להשתנות, אבל לא כפי שציפו: לואיס צריך לא רק להתמודד עם השחיתות והכאוס, אלא גם עם התמוטטות חיי המשפחה שלו. קלאודיה ואסתר מסתבכות בעניינים שעלולים לסכן משמעותית את יחסי ספרד ותאילנד. האם לואיס ימשיך להילחם על ערכיו ועל היושרה שלו, או שחיי התענוגות, העושר והשחיתות יסחפו אותו לאבדון מוסרי?עוד מככבים: טריסטן אולואה ("נרקוס"), מייגן מונטנר ("Gran Hotel"), קרלוס ברדם ("אמונת המתנקש"), צ'ינו דארין ("מוות בבואנוס איירס") ואליסיה בורצ'רו ("סיפורי נרניה: הנסיך כספיאן").
הסדרה המשטרתית של רשת Canal+ הצרפתית וחברת Zodiak, נוצרה על ידי המועמד ל"סזאר" אוליבייה מרשל ("36 תחנת משטרה", "יהלום 13", "אל תגלה") וזוכה ה"סזאר" עבדל ראוף דפרי ("נביא", "אויב הציבור מספר 1").
דרמת המתח השבדית של רשת TV2, המבוססת על הדמויות מסדרת רבי המכר של אלזבת' אגהולם. את הסדרה מובילה הכוכבת השבדית איבן יאל ("התנגדות", "נאמנות גבוהה") המגלמת את העיתונאית הפלילית העשויה ללא חת, שעל שמה קרויה הסדרה.
העונה השנייה מעמתת את דיקטה ואת וגנר עם חייהם האישיים: דיקטה מוצאת את עצמה במרכזה של תעלומה חדשה כשאביה, שעמו לא דיברה יותר מעשרים שנה, יוצר עמה קשר במפתיע. וגנר מתמודד עם דילמה שמערבת אותו אישית ורגשית כפי שלא קרה לו מעולם.לצידם של יאל ובריגמן מככבים גם דאר סלים ("אקסודוס: אלים ומלכים"), לרקה וינת'ר אנדרסן, אמילי קראוס, פיטר שרודר ("הממשלה") ודיטה ילבה אולסן.
סוגרים מעגל: שיקגו היא סדרת דרמה של DirecTV שנוצרה על ידי הבמאי והמפיק זוכה ה"באפטה" ניק האם ("הבור", "שיבוט מסוכן") והתסריטאי המועמד ל"אמי" קית' האף ("מד מן", "בית הקלפים").
את צוות השחקנים המרשים של הדרמה מוביל זוכה ה"אמי" טרי או'קווין ("אבודים", "סודות ושקרים") ולצדו מככבים גם המועמד לחמישה פרסי "גלובוס הזהב" אריק מקורמק ("וויל וגרייס"), ריטה ווילסון ("האישה הטובה"), זוכת "גלובוס הזהב" קליסטה פלוקהארט ("אחים ואחיות", "אלי מקביל"), כריס באוור ("הסמויה", "הצמד"), דיוויד קואצ'נר ("והרי החדשות"), בריטני סנואו ("פיץ' פרפקט"), קייט ברטון ("סקנדל"), פטריק פוגיט ("כמעט מפורסמים") וזוכה "גלובוס הזהב" סטייסי קיץ' ("המינגוויי").
ג'ימי פאררה (או'קווין) הוא ה"סרפיקו של שיקגו" – שוטר אשר 18 שנה קודם לכן חשף פרשת שחיתות במשטרת שיקגו ושלח את חותנו, באד או'ברוק (קיץ'), למאסר עולם בכלא פדרלי. כעת, באד משתחרר ממאסר ושואף לקבל חזרה את חייו – אבל גם לנקום במי שלקח אותם ממנו מלכתחילה.
סדרת הדרמה הבריטית של Channel 4 והיוצר זוכה פרס ה"אמי" וה"באפטה" פול אבוט ("חסרי בושה", "שם המשחק", "לפגוע ולהחטיא"), חוזרת לעונה שנייה ושנונה לא פחות. "בלי לפגוע" עוסקת בתחנת משטרה מתפוררת בחלק הלא-נכון של מנצ'סטר, בשוטרות העשויות ללא-חת שמנהלות אותה ובמיוחד בבלשית ויויאן דירינג (המועמדת ל"באפטה" ג'ואנה סקנלן, "אבק כוכבים"), העומדת בראש הצוות העייף והממורמר.
בעונה השנייה, ויויאן והצוות שלה מוצאים עצמם בקרב מול פושעת אכזרית ובלתי צפויה, נורה אטה. ויו חוזרת לתחנה אחרי מותו של בעלה ומוצאת שם בוסית אחרת שתפסה את מקומה – בלשית צעירה ושאפתנית בשם כריסטין ליקברג. בניגוד לשוטרת הוותיקה, שפועלת על פי האינסטינקטים שלה, כריסטין אוהבת לפעול לפי הספר ומתקדמת במהירות בסולם הדרגות, בלי ליצור חברויות בדרך. חברי הצוות של ויו מתאגדים מאחוריה – אבל על מי מהם היא באמת יכולה לסמוך?
לקאסט הקבוע, שכולל את איליין קאסידי ("האחרים"), אלכסנדרה רואץ' ("הצייד: מלחמת החורף", "מרושעות"), וויל מלור ("ברודצ'רץ'") ופול ריטר ("הארי פוטר והנסיך חצוי-הדם"), מצטרפים העונה גם שרה סולמני ("ברידג'יט ג'ונס בייבי"), ראקי איולה ("השופט דרד"), קונור מקניל ("The Fall") וצ'וק סיבטיין ("איסטאנדרס").
"מכת מחץ" היא דרמת אקשן של רשת "סינמקס" האמריקאית ו-Sky הבריטית, שנוצרה על ידי אנדי האריס ("המלכה", "החשוד העיקרי") ואיליין פייק ("רליק") על פי הספר "מכת נגד" מאת כריס ראיין, סוכן ששירת בכוחות המיוחדים הבריטיים.